**custodie**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ţi-ai uitat aripile

pe fotoliul alb din alcovul meu

în graba de a umple cu lumină

lumea ce încă dormea în spatele timpului

tu

îngere

m-ai vegheat nopţi la rând

eu fără să te văd ştiam că eşti acolo

aerul din odaie mirosea a lămâiţă

de câte ori nu ne-am lovit accidental

pe poteca îngustă dintre vis şi miracol

obrajii mi se înroşeau de plăcere

şi

te ador

dor

şi mă dor

când cobor

un abis incolor

te măsor

nor

uită-mă

sărută-mă

vino

aripile tale sunt aici

\*\*\*

mi-ai ascuns aripile sub perna ta în formă de inimă

tresar odată cu ea de câte ori inspir primăvara

de pe buzele tale

dulci rubinii

ca cireșele lui mai

ești îngerul meu

am știut din clipa când m-ai învățat să zbor

c-o singură aripă

cu cealaltă desenai pe cer muzica apelor

ne-am cununat sus

ascultând händel

atunci am cumpărat colțul meu de cer

ne-am construit chilie

alcov

departe de răscrucea vânturilor

și

pot să mor

în zbor

nu mi-e dor

să cobor

te ador

somn ușor

te sărut

ca un nor

aripile ți le-am lăsat în custodie

până revin

liliana trif ioan grigoraș